G’n gebrek aan gees hier nie! | Netwerk24
Die soektog na die Jakarandastad se skool met die beste gees gaan voort. Vrydag het Groot FM 90.5 en Metro-Beeld-Noord ’n draai by Curro Hazel­dean gemaak om te kyk hoeveel gees hier te vinde is. En die antwoord is sommer baie.
Curro Hazeldean se leerlinge was soos sardientjies in die paviljoen ingepak om gees te vang toe die span van Groot FM 90.5 en Metro-Beeld-Noord Vrydag besoek daar afgelê het om die skool met die beste gees te soek. Foto’s: MARTHINUS KOEKEMOER
Die hindernisbaan is met spoed en ongelooflike vaardigheid aangepak. Graad ná graad het hul bes gedoen, maar dit was uiteindelik die matrieks wat met ’n ongelooflike tyd van 1 min. 23 sek. geseëvier het. Dit is die vinnigste tyd wat enige span van enige skool tot dusver opgestel het.
Ruan Viljoen en Leah Karstel, die hoofleiers, moes in enkele minute vir die omroeper Francois van Rensburg vertel wat dié skool spesiaal maak. Hierna het Van Rensburg die leerlinge in sang en dans gelei. Nie dat die leerlinge aanmoediging nodig gehad het nie.
Die optredes van JeddiBeatBox en die span van Bounce was weer van die hoogtepunte van die dag. Leerlinge het saam met Jeddi gesing en die span van Bounce het een ronde applous ná die ander vir hul toertjies gekry.
Mit Mak Motors, Oliela, Dr Toothlittle, Signarama Pretoria-Noord, Bounce en Cosave Powerbuild is die borge wat die dag moontlik gemaak het.
Die hoofleiers, Ruan Viljoen en Leah Karstel, vertel die omroeper Francois van Rensburg van die skool se prestasies.
Hoog, hoër, Bounce.
Daar is net een JeddiBeatBox en hy was weer op sy stukke. Hy het die span van Bounce behoorlik aan die gang gekry en die leerlinge het lekker saamgesing.
Flippie Volschenk was een van die “vrywil-ligers” wat onder die Powerbuild Powerflush afgekoel het.
Hierdie keer het die matrieks die hindernisbaan die vinnigste kafgedraf. Hul tyd van 1 min. 23 sek. is tot dus-ver die vinnigste van enige span van enige skool.